'N GLANSRYKE LEWE, PRINS PHILIP SO ONTHOU - Circle City Info
'N GLANSRYKE LEWE, PRINS PHILIP SO ONTHOU
Philip is in die Griekse en Deense koninklike families gebore. Hy is in Griekeland gebore, maar sy gesin is uit die land verban toe hy 'n baba was.
Nadat hy in Frankryk, Duitsland en die Verenigde Koninkryk opgelei is, het Prins Philip op 18-jarige ouderdom by die Royal Navy aangesluit en het gegradueer as 'n topkadet aan die Britannia Royal Naval College. Hy het aktiewe diens van die Indiese Oseaan tot by die Middellandse See gesien, en in 1945, aan die einde van die Tweede Wêreldoorlog was hy in Tokiobaai toe die Japanners oorgegee het.
In die inval in Sisilië, het hy sy skip gered deur sy vinnige denke en uit daardie konflik het hy 'n diensetiek geneem wat hy toegepas het gedurende die ongekende veranderinge in die na-oorlogse era.
Die Hertog van Edinbrugh was een van die laaste oorlewende mense in Engeland wat in die tweede wêreldoorlog op Kaap Matapan gedien het, waar sy dapper dade in versendings genoem is.
Philip het die 13-jarige Prinses Elizabeth die eerste keer in 1934 tydens 'n familietroue ontmoet. Die egpaar het tydens die oorlog oorsee briewe gewissel terwyl hulle mekaar net af en toe gesien het. Hulle sou in Philip se 'piepklein MG' sportmotor ry en dans by Londense nagklubs.
Na die oorlog is Philip deur Koning George VI toestemming verleen om met Elizabeth te trou. Voor die amptelike aankondiging van hul verlowing in Julie 1947, het hy sy Griekse en Deense titels en style laat vaar, 'n genaturaliseerde Britse burger geword en die van Mountbatten van sy grootouers aan sy moederskant aangeneem.
Die egpaar is op 20 November 1947 in die Westminster Abbey getroud, met ongeveer 2000 gaste en nog 200 000 000 mense wat geluister het na die seremonie oor die radio.
Twee jaar later verhuis die egpaar na Malta, waar Philip die bevel van 'n slagskip aanvaar, die laaste aktiewe bevel in sy militêre loopbaan, waar die egpaar die lewe van 'n vlootoffisier en sy vrou kon lei. Maar die vryheid wat Elizabeth en Philip gehad het, is kortgeknip deur die verswakkende gesondheid van haar vader, Koning George VI.
Koning George VI is in 1952 oorlede, terwyl Elizabeth, net 25, in Kenia op 'n koninklike toer saam met Philip was. Philip het die nuus aan Elizabeth bekend gemaak tydens 'n uitstappie op 'n plaas en vanaf daardie oomblik word hy die koningin se 'gemal', die titel wat aan die amptelike metgesel van die monarg gegee word. In die rol het Philip, wat elke na-oorlogse Amerikaanse president ontmoet het, behalwe Donald Trump, probeer om homself uit te beeld as onvermoeid om sy vrou te ondersteun.
Anders as baie mans van sy geslag, het Philip 'n aktiewe rol gespeel in die grootmaak van sy kinders. Prins Charles is in 1948 gebore en sy suster, prinses Anne, 2 jaar later. Daar was 'n gaping van byna 10 jaar voordat prins Andrew in 1960 gebore is, en prins Edward in 1964 aangekom het.
Hy het die Duke of Edinburgh-toekennings geskep, 'n reeks uitdagings om jongmense aan te moedig om in die buitelug avonture aan te pak, en het beide Windsor Kasteel na 'n verwoestende brand en die Westminster Abbey herstel.
Prins Philip het op 2 Augustus 2017 uit sy koninklike diens getree en die Royal Marines ontmoet in sy finale openbare betrokkenheid in die ouderdom van 96 jaar oud.
Prins Phillip laat 8 kleinkinders agter. Peter en Zara Phillips, Prins William en prins Harry, Prinsesse Beatrice en Eugenie, en Lady Louise Windsor en James, burggraaf Severn. Hy het tien agterkleinkinders gehad.
Philip was die derde langslewende lid van die Britse koninklike familie en die langslewende manlike lid ooit.